title: Regulamentul de punere în aplicare (UE) nr. 1037/2014 al Comisiei din 25 septembrie 2014 privind clasificarea anumitor mărfuri în Nomenclatura combinată

text:
               1.10.2014

               RO

               Jurnalul Oficial al Uniunii Europene

               L 287/9

         REGULAMENTUL DE PUNERE ÎN APLICARE (UE) NR. 1037/2014 AL COMISIEI
   din 25 septembrie 2014
   privind clasificarea anumitor mărfuri în Nomenclatura combinată
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful vamal comun (1), în special articolul 9 alineatul (1) litera (a),
   întrucât:

               (1)

               Pentru a asigura aplicarea uniformă a Nomenclaturii combinate anexate la Regulamentul (CEE) nr. 2658/87, este necesar să se adopte măsuri privind clasificarea mărfurilor menționate în anexa la prezentul regulament.

               (2)

               Regulamentul (CEE) nr. 2658/87 stabilește regulile generale pentru interpretarea Nomenclaturii combinate. Aceste reguli se aplică, de asemenea, oricăror alte nomenclaturi bazate integral sau parțial pe aceasta sau care îi adaugă acesteia subdiviziuni suplimentare și care sunt stabilite prin dispoziții specifice ale Uniunii, în vederea aplicării de măsuri tarifare sau de altă natură privind comerțul cu mărfuri.

               (3)

               În temeiul acestor reguli generale, mărfurile descrise în coloana 1 a tabelului din anexă trebuie clasificate la codul NC indicat în coloana 2, pe baza motivelor care figurează în coloana 3 a tabelului menționat.

               (4)

               Este necesar să se prevadă posibilitatea invocării în continuare de către titular, pentru o anumită perioadă de timp, în conformitate cu articolul 12 alineatul (6) din Regulamentul (CEE) nr. 2913/92 al Consiliului (2), a informațiilor tarifare obligatorii care sunt emise în legătură cu mărfurile vizate de prezentul regulament, dar care nu sunt conforme cu acesta. Perioada respectivă ar trebui să fie de trei luni.

               (5)

               Măsurile prevăzute în prezentul regulament sunt conforme cu avizul Comitetului Codului vamal,

         ADOPTĂ PREZENTUL REGULAMENT:
   Articolul 1
   Mărfurile descrise în coloana 1 a tabelului din anexă se clasifică în Nomenclatura combinată la codul NC indicat în coloana 2 a tabelului menționat.
   Articolul 2
   Informațiile tarifare obligatorii care nu sunt conforme cu prezentul regulament pot fi în continuare invocate, în conformitate cu articolul 12 alineatul (6) din Regulamentul (CEE) nr. 2913/92, timp de trei luni de la data intrării în vigoare a prezentului regulament.
   Articolul 3
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 25 septembrie 2014.

            Pentru Comisie,

            pentru președinte

         Heinz ZOUREK

            Director general pentru impozitare și uniune vamală

      (1)  JO L 256, 7.9.1987, p. 1.

      (2)  Regulamentul (CEE) nr. 2913/92 al Consiliului din 12 octombrie 1992 de instituire a Codului vamal comunitar (JO L 302, 19.10.1992, p. 1).

      ANEXĂ

                  Descrierea mărfurilor

                  Clasificare
                  (Cod NC)

                  Motive

                  (1)

                  (2)

                  (3)

                              1.

                              O componentă semiconductoare (așa-numit „modul LED”) care conține un cip LED conectat în paralel cu o diodă de protecție Zener, prezentată într-o carcasă din plastic cu capac bombat din plastic transparent, cu dimensiunile de aproximativ 7 × 7 × 5 mm, fără plăcuțe de conectare.
                              Construcția fizică a componentei este indivizibilă, în sensul că, deși anumite elemente ar putea fi teoretic scoase și înlocuite, aceasta ar fi o sarcină delicată și de lungă durată care ar fi nerentabilă în condiții normale de fabricație.
                              Modulul LED este conceput pentru a fi montat pe plăci de circuite imprimate, de exemplu prin utilizarea tehnicilor de lipire moale a componentei prin montare pe suprafață (SMD — surface-mount device).
                              Acesta este prezentat pentru a fi utilizat în aplicații de iluminat precum flash-ul telefoanelor mobile, iluminatul automobilelor, proiectoare, semnalizarea rutieră și aparatele de uz casnic.

                      (1) A se vedea imaginea 1.

                  8541 40 10

                  Clasificarea se stabilește pe baza regulilor generale 1 și 6 de interpretare a Nomenclaturii combinate, a notei 8 de la capitolul 85, precum și pe baza textului codurilor NC 8541, 8541 40 și 8541 40 10.
                  Întrucât cipul LED și dioda de protecție sunt combinate astfel încât să fie practic indivizibile, iar dioda de protecție este folosită doar pentru a proteja cipul LED împotriva supratensiunii, caracteristicile și proprietățile modulului ca diodă emițătoare de lumină de la poziția 8541 nu sunt prin urmare modificate în mod fundamental. În consecință, prin aplicarea notei 8 de la capitolul 85, ultimul paragraf, clasificarea componentei la poziția 9405 este exclusă.
                  Prin urmare, componenta trebuie clasificată la codul NC 8541 40 10, ca diodă emițătoare de lumină.

                              2.

                              O componentă semiconductoare care conține un modul LED, montată prin lipire moale pe o placă de circuite imprimate cu miez metalic, cu o înălțime de aproximativ 7 mm și un diametru de aproximativ 21 mm.
                              Modulul LED cuprinde un cip LED conectat în paralel cu o diodă de protecție Zener, prezentate într-o carcasă din plastic cu capac bombat din plastic transparent.
                              Placa de circuite imprimate cu miez metalic este proiectată în mod special ca disipator termic, conține plăcuțe pentru lipire moale în vederea conectării sursei de alimentare cu putere, iar forma ei este modelată pentru o utilizare finală în articole de fixare pentru iluminat.
                              Aceasta este prezentată pentru a fi utilizată în aplicații de iluminat precum flash-ul telefoanelor mobile, iluminatul automobilelor, proiectoare, semnalizarea rutieră și aparatele de uz casnic.

                      (1) A se vedea imaginea 2.

                  8541 40 10

                  Clasificarea se stabilește pe baza regulilor generale 1 și 6 de interpretare a Nomenclaturii combinate, a notei 8 de la capitolul 85, precum și pe baza textului codurilor NC 8541, 8541 40 și 8541 40 10.
                  Deși componenta cuprinde un modul LED și o placă de circuite imprimate care pot fi demontate, funcția componentei rămâne aceeași ca cea a modulului LED luat separat. Funcția unică a plăcii de circuite imprimate cu miez metalic este să disipeze căldura (disipator termic), deoarece circuitele imprimate nu oferă nicio interconectare cu alte componente, ci doar permit un mai bun transfer termic de la modulul LED la mediul înconjurător. Prin urmare, componenta trebuie clasificată doar ca modul LED.
                  Întrucât cipul LED și dioda de protecție sunt combinate astfel încât să fie practic indivizibile, iar dioda de protecție este folosită doar pentru a proteja cipul LED împotriva supratensiunii, caracteristicile și proprietățile modulului ca diodă emițătoare de lumină de la poziția 8541 nu sunt prin urmare modificate în mod fundamental. În consecință, prin aplicarea notei 8 de la capitolul 85, ultimul paragraf, clasificarea componentei la poziția 9405 este exclusă.
                  Prin urmare, componenta trebuie clasificată la codul NC 8541 40 10, ca diodă emițătoare de lumină.

                              3.

                              O componentă semiconductoare (așa-numit „pachet LED”) compusă din patru cipuri LED, fiecare conectat în paralel cu o diodă de protecție Zener, prezentată într-o carcasă din plastic cu o fereastră de sticlă transparentă deasupra și opt plăcuțe de contact pe verso, cu dimensiuni de aproximativ 6 × 5 × 1 mm.
                              Construcția fizică a componentei este indivizibilă, în sensul că, deși anumite elemente ar putea fi teoretic scoase și înlocuite, aceasta ar fi o sarcină delicată și de lungă durată care ar fi nerentabilă în condiții normale de fabricație.
                              Cipurile LED nu sunt interconectate. Conexiunile dintre cipurile LED și diodele Zener sunt făcute prin fire lipite.
                              Pachetul LED este conceput pentru a fi montat pe plăci de circuite imprimate, de exemplu prin utilizarea tehnicilor de lipire moale SMD.
                              Acesta este prezentat pentru a fi utilizat în aplicații precum iluminatul de scenă și de spectacol, iluminatul de atmosferă și iluminatul arhitectural de interior și de exterior.

                      (1) A se vedea imaginea 3.

                  8541 40 10

                  Clasificarea se stabilește pe baza regulilor generale 1 și 6 de interpretare a Nomenclaturii combinate, a notei 8 de la capitolul 85, precum și pe baza textului codurilor NC 8541, 8541 40 și 8541 40 10.
                  Întrucât cipurile LED și diodele de protecție sunt combinate astfel încât să fie practic indivizibile, iar diodele de protecție sunt folosite doar pentru a proteja cipurile LED împotriva supratensiunii, indiferent care este numărul cipurilor LED, caracteristicile și proprietățile componentei ca diodă emițătoare de lumină de la poziția 8541 nu sunt prin urmare modificate în mod fundamental. În consecință, prin aplicarea notei 8 de la capitolul 85, ultimul paragraf, clasificarea componentei la poziția 9405 este exclusă.
                  Prin urmare, componenta trebuie clasificată la codul NC 8541 40 10, ca diodă emițătoare de lumină.

                              4.

                              O componentă semiconductoare (așa-numită „placă LED”), care cuprinde 156 de cipuri LED prezentate într-o carcasă circulară din plastic cu un capac din plastic transparent și două plăcuțe de contact electric deasupra, precum și un disipator termic metalic pe verso, cu o înălțime de aproximativ 2 mm și un diametru de aproximativ 49 mm.
                              Construcția fizică a componentei este indivizibilă, în sensul că, deși anumite elemente ar putea fi teoretic scoase și înlocuite, aceasta ar fi o sarcină delicată și de lungă durată care ar fi nerentabilă în condiții normale de fabricație.
                              Cipurile LED sunt interconectate într-o rețea în serii paralele, conexiunile fiind făcute prin fire lipite.
                              Rețeaua LED este concepută pentru a fi montată cu șuruburi pe produsul final.
                              Aceasta este prezentată pentru a fi utilizată în aplicații de iluminat general, precum iluminatul din sectorul comerțului cu amănuntul și din industria hotelieră, iluminatul spațiilor comerciale și al birourilor, iluminatul rezidențial și de consum, iluminatul industrial, iluminatul stradal și al zonelor exterioare, precum și lămpile de înlocuire (retrofit).

                      (1) A se vedea imaginea 4.

                  8541 40 10

                  Clasificarea se stabilește pe baza regulilor generale 1 și 6 de interpretare a Nomenclaturii combinate, a notei 8 de la capitolul 85, precum și pe baza textului codurilor NC 8541, 8541 40 și 8541 40 10.
                  Deoarece componenta este compusă doar din cipuri LED care sunt combinate astfel încât să fie practic indivizibile, indiferent care este numărul cipurilor LED, componenta se încadrează în continuare la poziția 8541. În consecință, prin aplicarea notei 8 de la capitolul 85, ultimul paragraf, clasificarea componentei la poziția 9405 este exclusă.
                  Prin urmare, componenta trebuie clasificată la codul NC 8541 40 10, ca diodă emițătoare de lumină.

                     Imaginea 1

                     Imaginea 2

                     Imaginea 3

                     Imaginea 4

         (1)  Imaginile au un caracter strict informativ.


title: Regulamentul de punere în aplicare (UE) 2017/1778 al Comisiei din 29 septembrie 2017 de modificare a Regulamentului (CE) nr. 891/2009 în ceea ce privește anumite dispoziții referitoare la prima subperioadă a perioadei de aplicare a contingentului tarifar de import 2017/2018 în sectorul zahărului și regimul rafinăriilor cu activitate permanentă

text:
               30.9.2017

               RO

               Jurnalul Oficial al Uniunii Europene

               L 253/32

         REGULAMENTUL DE PUNERE ÎN APLICARE (UE) 2017/1778 AL COMISIEI
   din 29 septembrie 2017
   de modificare a Regulamentului (CE) nr. 891/2009 în ceea ce privește anumite dispoziții referitoare la prima subperioadă a perioadei de aplicare a contingentului tarifar de import 2017/2018 în sectorul zahărului și regimul rafinăriilor cu activitate permanentă
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1308/2013 al Parlamentului European și al Consiliului din 17 decembrie 2013 de instituire a unei organizări comune a piețelor produselor agricole și de abrogare a Regulamentelor (CEE) nr. 922/72, (CEE) nr. 234/79, (CE) nr. 1037/2001 și (CE) nr. 1234/2007 ale Consiliului (1), în special articolul 187 litera (e),
   întrucât:

               (1)

               Articolul 3 alineatul (1) din Regulamentul (CE) nr. 891/2009 al Comisiei (2) prevede deschiderea anuală de contingente tarifare în sectorul zahărului pentru perioada 1 octombrie-30 septembrie.

               (2)

               Articolul 192 alineatul (3) din Regulamentul (UE) nr. 1308/2013 prevede că licențele de import pentru zahărul destinat rafinării se eliberează în cursul primelor trei luni ale fiecărui an de comercializare doar rafinăriilor cu activitate permanentă, cu condiția ca respectivele cantități să fie mai mici decât cantitățile capacității exclusive de import pentru rafinăriile cu activitate permanentă stabilite la alineatul (1) al articolului menționat. În conformitate cu articolul 192 alineatul (1) din Regulamentul (UE) nr. 1308/2013, capacitatea exclusivă de import pentru rafinăriile cu activitate permanentă a fost acordată doar până la sfârșitul anului de comercializare 2016/2017.

               (3)

               Articolul 14 alineatul (1) din Regulamentul (CE) nr. 891/2009 prevede că numai rafinăriile cu activitate permanentă pot depune cereri de licențe de import pentru zahărul destinat rafinării a căror perioadă de valabilitate să înceapă în primele trei luni ale fiecărui an de comercializare.

               (4)

               În conformitate cu articolul 5 alineatul (1) al doilea paragraf din Regulamentul (CE) nr. 891/2009, cererile de licență pentru prima subperioadă a perioadei de aplicare a contingentului tarifar de import 2017/2018 urmau să fie depuse începând din a opta și până în a 14-a zi a lunii septembrie 2017.

               (5)

               Din motive de securitate juridică în ceea ce privește dreptul altor operatori decât rafinăriile cu activitate permanentă de a depune cereri de licențe de import pentru prima subperioadă a perioadei de aplicare a contingentului tarifar de import 2017/2018, articolul 14 din Regulamentul (CE) nr. 891/2009 ar trebui eliminat. Mai mult, perioada de depunere a cererilor pentru prima subperioadă a perioadei de aplicare a contingentului tarifar de import 2017/2018 ar trebui să fie prelungită până la 9 octombrie 2017 și, în consecință, perioada de eliberare a licențelor de import și perioada de notificare a cererilor primite de statele membre ar trebui ajustate.

               (6)

               De asemenea, operatorii ar trebui să aibă posibilitatea de a retrage cererile deja depuse între 8 și 14 septembrie 2017 în cazul în care doresc să își reconsidere cererea sau să introducă o cerere revizuită.

               (7)

               Prin urmare, este necesar să se modifice Regulamentul (CE) nr. 891/2009 în consecință.

               (8)

               Având în vedere că perioada de aplicare a contingentului tarifar de import 2017/2018 începe la 1 octombrie, propunerile de modificare ar trebui să se aplice de la data publicării prezentului regulament.

               (9)

               Măsurile prevăzute în prezentul regulament sunt conforme cu avizul Comitetului pentru organizarea comună a piețelor agricole,

         ADOPTĂ PREZENTUL REGULAMENT:
   Articolul 1
   Regulamentul (CE) nr. 891/2009 se modifică după cum urmează:

               1.

               La capitolul I, se adaugă următorul articol 10a:
               „Articolul 10a
               Dispoziții specifice pentru perioada de aplicare a contingentului tarifar 2017/2018
               (1)   Prin derogare de la articolul 5 alineatul (1) al doilea paragraf, cererile de licență pentru prima subperioadă a perioadei de aplicare a contingentului tarifar 2017/2018, astfel cum este menționată la articolul 3 alineatul (2), pot fi depuse până la (data de) 9 octombrie 2017, cel târziu la ora 13.00 (ora Bruxelles-ului).
               (2)   Licențele de import solicitate în conformitate cu alineatul (1) din prezentul articol se eliberează în perioada 23-31 octombrie 2017.
               Prin derogare de la articolul 8 alineatul (2), licențele de import solicitate în conformitate cu articolul 5 alineatul (1) al doilea paragraf pentru prima subperioadă a perioadei de aplicare a contingentului tarifar 2017/2018 se eliberează în perioada 23-31 octombrie 2017.
               (3)   Prin derogare de la articolul 9 alineatul (1) litera (b), statele membre notifică Comisiei cantitățile totale vizate de cererile de licențe de import depuse în conformitate cu alineatul (1) din prezentul articol până cel târziu la 14 octombrie 2017.
               (4)   Cererile de licență depuse în conformitate cu articolul 5 alineatul (1) al doilea paragraf pentru prima subperioadă a perioadei de aplicare a contingentului tarifar 2017/2018 pot fi retrase până la (data de) 9 octombrie 2017, cel târziu la ora 13.00 (ora Bruxelles-ului). Garanția corespunzătoare cererilor retrase se eliberează imediat.”

               2.

               Articolul 14 se elimină cu începere de la 1 octombrie 2017.

         Articolul 2
   Prezentul regulament intră în vigoare la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 29 septembrie 2017.

            Pentru Comisie

            Președintele

         Jean-Claude JUNCKER

      (1)  Regulamentul (UE) nr. 1308/2013 al Parlamentului European și al Consiliului din 17 decembrie 2013 de instituire a unei organizări comune a piețelor produselor agricole și de abrogare a Regulamentelor (CEE) nr. 922/72, (CEE) nr. 234/79, (CE) nr. 1037/2001 și (CE) nr. 1234/2007 ale Consiliului (JO L 347, 20.12.2013, p. 671).

      (2)  Regulamentul (CE) nr. 891/2009 al Comisiei din 25 septembrie 2009 privind deschiderea și gestionarea anumitor contingente tarifare comunitare în sectorul zahărului (JO L 254, 26.9.2009, p. 82).


title: Regulamentul de punere în aplicare (UE) nr. 1243/2011 al Comisiei din 30 noiembrie 2011 de stabilire a taxelor la import în sectorul cerealelor aplicabile de la 1 decembrie 2011

text:
               1.12.2011

               RO

               Jurnalul Oficial al Uniunii Europene

               L 318/17

         REGULAMENTUL DE PUNERE ÎN APLICARE (UE) NR. 1243/2011 AL COMISIEI
   din 30 noiembrie 2011
   de stabilire a taxelor la import în sectorul cerealelor aplicabile de la 1 decembrie 2011
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a piețelor agricole și privind dispoziții specifice referitoare la anumite produse agricole (Regulamentul unic OCP) (1),
   având în vedere Regulamentul (UE) nr. 642/2010 al Comisiei din 20 iulie 2010 de stabilirea a normelor de aplicare a Regulamentului (CE) nr. 1234/2007 al Consiliului în ceea ce privește drepturile de import în sectorul cerealelor (2), în special articolul 2 alineatul (1),
   întrucât:

               (1)

               Articolul 136 alineatul (1) din Regulamentul (CE) nr. 1234/2007 prevede că taxa la import pentru produsele care se încadrează la codurile NC 1001 10 00, 1001 90 91, ex 1001 90 99 (grâu comun de calitate superioară), 1002, ex 1005, cu excepția hibrizilor pentru sămânță și ex 1007, cu excepția hibrizilor destinați însămânțării, este egală cu prețul de intervenție valabil pentru aceste produse la data importării, majorat cu 55 %, din care se deduce prețul la import CIF aplicabil lotului în cauză. Cu toate acestea, taxa respectivă nu poate depăși nivelul taxelor din Tariful Vamal Comun.

               (2)

               Articolul 136 alineatul (2) din Regulamentul (CE) nr. 1234/2007 prevede că, pentru calcularea taxei la import menționate la alineatul (1) din articolul de mai sus, se stabilesc periodic, pentru produsele în cauză, prețuri CIF reprezentative la import.

               (3)

               În temeiul articolului 2 alineatul (2) din Regulamentul (UE) nr. 642/2010, prețul care trebuie utilizat pentru calcularea taxei la import pentru produsele care se încadrează la codurile NC 1001 10 00, 1001 90 91, ex 1001 90 99 (grâu comun de calitate superioară), 1002 00, 1005 10 90, 1005 90 00 și 1007 00 90 este prețul CIF reprezentativ la import, stabilit zilnic în conformitate cu metoda prevăzută la articolul 5 din regulamentul menționat anterior.

               (4)

               Este necesar să se stabilească taxele la import pentru perioada începând cu 1 decembrie 2011, aplicabile până la stabilirea și intrarea în vigoare a unei noi taxe,

         ADOPTĂ PREZENTUL REGULAMENT:
   Articolul 1
   Începând de la 1 decembrie 2011, taxele la import în sectorul cerealelor menționate la articolul 136 alineatul (1) din Regulamentul (CE) nr. 1234/2007 sunt stabilite în anexa I la prezentul regulament, pe baza elementelor menționate în anexa II.
   Articolul 2
   Prezentul regulament intră în vigoare la 1 decembrie 2011.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 30 noiembrie 2011.

            Pentru Comisie, pentru președinte

         José Manuel SILVA RODRÍGUEZ

            Director general pentru agricultură și dezvoltare rurală

      (1)  JO L 299, 16.11.2007, p. 1.

      (2)  JO L 187, 21.7.2010, p. 5.

      ANEXA I

         Taxe la import pentru produsele menționate la articolul 136 alineatul (1) din Regulamentul (CE) nr. 1234/2007 aplicabile de la 1 decembrie 2011

                  Cod NC

                  Descrierea mărfurilor

                  Taxa la import (1)

                  (în EUR/t)

                  1001 10 00

                     GRÂU dur de calitate superioară

                  0,00

                  de calitate medie

                  0,00

                  de calitate inferioară

                  0,00

                  1001 90 91

                     GRÂU comun, pentru sămânță

                  0,00

                  ex 1001 90 99

                     GRÂU comun de calitate superioară, altul decât pentru sămânță

                  0,00

                  1002 00 00

                     SECARĂ

                  0,00

                  1005 10 90

                     PORUMB pentru sămânță, altul decât hibrid

                  0,00

                  1005 90 00

                     PORUMB, altul decât pentru sămânță (2)

                  0,00

                  1007 00 90

                     SORG cu boabe, altul decât hibrid, destinat însămânțării

                  0,00

         (1)  Pentru mărfurile care intră în Uniune prin Oceanul Atlantic sau prin Canalul de Suez, importatorul poate beneficia, în aplicarea articolului 2 alineatul (4) din Regulamentul (UE) nr. 642/2010 al Comisiei, de o reducere a taxelor, în valoare de:

                  —

                  3 EUR/t, dacă portul de descărcare a mărfurilor se află la Marea Mediterană sau la Marea Neagră,

                  —

                  2 EUR/t, dacă portul de descărcare se află în Danemarca, Estonia, Irlanda, Letonia, Lituania, Polonia, Finlanda, Suedia, Regatul Unit sau pe coasta atlantică a Peninsulei Iberice.

         (2)  Importatorul poate beneficia de o reducere forfetară de 24 EUR/t atunci când sunt îndeplinite condițiile stabilite la articolul 3 din Regulamentul (UE) nr. 642/2010 al Comisiei.

      ANEXA II

         Elemente pentru calcularea taxelor prevăzute în anexa I

      15.11.2011-29.11.2011

                  1.

                  Valori medii pentru perioada de referință menționată la articolul 2 alineatul (2) din Regulamentul (UE) nr. 642/2010:

                              (EUR/t)

                              Grâu comun (1)

                              Porumb

                              Grâu dur de calitate superioară

                              Grâu dur de calitate medie (2)

                              Grâu dur de calitate inferioară (3)

                              Bursa

                              Minnéapolis

                              Chicago

                              —

                              —

                              —

                              Cotația

                              254,49

                              177,85

                              —

                              —

                              —

                              Prețul FOB USA

                              —

                              —

                              344,45

                              334,45

                              314,45

                              Primă pentru Golf

                              —

                              19,30

                              —

                              —

                              —

                              Primă pentru Marile Lacuri

                              44,18

                              —

                              —

                              —

                              —

                  2.

                  Valori medii pentru perioada de referință menționată la articolul 2 alineatul (2) din Regulamentul (UE) nr. 642/2010:

                              Taxă de navlu: Golful Mexic–Rotterdam:

                              19,69 EUR/t

                              Taxă de navlu: Marile Lacuri–Rotterdam:

                              51,30 EUR/t

         (1)  Primă pozitivă încorporată de 14 EUR/t [articolul 5 alineatul (3) din Regulamentul (UE) nr. 642/2010].

         (2)  Primă negativă de 10 EUR/t [articolul 5 alineatul (3) din Regulamentul (UE) nr. 642/2010].

         (3)  Primă negativă de 30 EUR/t [articolul 5 alineatul (3) din Regulamentul (UE) nr. 642/2010].


title: Regulamentul de punere în aplicare (UE) 2015/136 al Comisiei din 28 ianuarie 2015 privind eliberarea licențelor de import de orez în cadrul contingentelor tarifare deschise pentru subperioada ianuarie 2015 prin Regulamentul de punere în aplicare (UE) nr. 1273/2011

text:
               29.1.2015

               RO

               Jurnalul Oficial al Uniunii Europene

               L 23/13

         REGULAMENTUL DE PUNERE ÎN APLICARE (UE) 2015/136 AL COMISIEI
   din 28 ianuarie 2015
   privind eliberarea licențelor de import de orez în cadrul contingentelor tarifare deschise pentru subperioada ianuarie 2015 prin Regulamentul de punere în aplicare (UE) nr. 1273/2011
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1308/2013 al Parlamentului European și al Consiliului din 17 decembrie 2013 de instituire a unei organizări comune a piețelor produselor agricole și de abrogare a Regulamentelor (CEE) nr. 922/72, (CEE) nr. 234/79, (CE) nr. 1037/2001 și (CE) nr. 1234/2007 ale Consiliului (1), în special articolul 188,
   întrucât:

               (1)

               Regulamentul de punere în aplicare (UE) nr. 1273/2011 al Comisiei (2) a deschis și a stabilit modul de gestionare a anumitor contingente tarifare pentru importurile de orez și de brizură de orez, defalcate în funcție de țara de origine și eșalonate pe mai multe subperioade, în conformitate cu anexa I la regulamentul de punere în aplicare respectiv.

               (2)

               Ianuarie este prima subperioadă pentru contingentele prevăzute la articolul 1 alineatul (1) literele (a)-(d) din Regulamentul de punere în aplicare (UE) nr. 1273/2011.

               (3)

               Din notificările efectuate în conformitate cu articolul 8 litera (a) din Regulamentul de punere în aplicare (UE) nr. 1273/2011 reiese că, pentru contingentele cu numărul de ordine 09.4154 — 09.4112 — 09.4116 — 09.4117 — 09.4118 — 09.4119 și 09.4166, cererile depuse în cursul primelor 10 zile lucrătoare ale lunii ianuarie 2015, în conformitate cu articolul 4 alineatul (1) din regulamentul de punere în aplicare menționat, au ca obiect o cantitate mai mare decât cea disponibilă. Prin urmare, este necesar să se determine în ce măsură se pot elibera licențele de import, stabilindu-se coeficientul de atribuire care urmează să fie aplicat cantităților solicitate pentru contingentele vizate, calculat în conformitate cu articolul 7 alineatul (2) din Regulamentul (CE) nr. 1301/2006 al Comisiei (3).

               (4)

               Notificările respective indică de asemenea că, pentru contingentele cu numărul de ordine 09.4127 — 09.4128 — 09.4148 — 09.4149 — 09.4150 — 09.4152 și 09.4153, cererile depuse în cursul primelor 10 zile lucrătoare ale lunii ianuarie 2015, în conformitate cu articolul 4 alineatul (1) din Regulamentul de punere în aplicare (UE) nr. 1273/2011, au ca obiect o cantitate mai mică decât cea disponibilă.

               (5)

               De asemenea, pentru contingentele cu numărul de ordine 09.4127 — 09.4128 — 09.4148 — 09.4149 — 09.4150 — 09.4152 — 09.4153 — 09.4154 — 09.4112 — 09.4116 — 09.4117 — 09.4118 — 09.4119 și 09.4166, este necesar să se fixeze cantitatea totală disponibilă pentru subperioada următoare, în conformitate cu articolul 5 primul paragraf din Regulamentul de punere în aplicare (UE) nr. 1273/2011.

               (6)

               Pentru a se asigura o gestionare eficace a procedurii de eliberare a licențelor de import, prezentul regulament ar trebui să intre în vigoare imediat după publicare,

         ADOPTĂ PREZENTUL REGULAMENT:
   Articolul 1
   (1)   Pentru cererile de licență de import de orez din cadrul contingentelor cu numărul de ordine 09.4154 — 09.4112 — 09.4116 — 09.4117 — 09.4118 — 09.4119 și 09.4166 prevăzute de Regulamentul de punere în aplicare (UE) nr. 1273/2011, depuse în cursul primelor 10 zile lucrătoare ale lunii ianuarie 2015, se eliberează licențe pentru cantitatea solicitată, căreia i se aplică coeficientul de atribuire stabilit în anexa la prezentul regulament.
   (2)   Cantitatea totală disponibilă pentru subperioada următoare în cadrul contingentelor cu numărul de ordine 09.4127 — 09.4128 –09.4148 — 09.4149 — 09.4150 — 09.4152 — 09.4153 — 09.4154 — 09.4112 — 09.4116 — 09.4117 — 09.4118 — 09.4119 și 09.4166, prevăzute de Regulamentul de punere în aplicare (UE) nr. 1273/2011, este stabilită în anexa la prezentul regulament.
   Articolul 2
   Prezentul regulament intră în vigoare la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 28 ianuarie 2015.

            Pentru Comisie,

            pentru președinte

         Jerzy PLEWA

            Director general pentru agricultură și dezvoltare rurală

      (1)  JO L 347, 20.12.2013, p. 671.

      (2)  Regulamentul de punere în aplicare (UE) nr. 1273/2011 al Comisiei din 7 decembrie 2011 privind deschiderea și modul de gestionare a anumitor contingente tarifare pentru importurile de orez și de brizură de orez (JO L 325, 8.12.2011, p. 6).

      (3)  Regulamentul (CE) nr. 1301/2006 al Comisiei din 31 august 2006 de stabilire a normelor comune pentru administrarea contingentelor tarifare de import pentru produsele agricole gestionate printr-un sistem de licențe de import (JO L 238, 1.9.2006, p. 13).

      ANEXĂ

         Cantități de atribuit pentru subperioada ianuarie 2015 și cantități disponibile pentru subperioada următoare, în temeiul Regulamentului de punere în aplicare (UE) nr. 1273/2011

                  (a)

                  Contingentul de orez albit sau semialbit încadrat la codul NC 1006 30, prevăzut la articolul 1 alineatul (1) litera (a) din Regulamentul de punere în aplicare (UE) nr. 1273/2011

                              Origine

                              Număr de ordine

                              Coeficient de atribuire pentru subperioada ianuarie 2015

                              Cantitate totală disponibilă pentru subperioada aprilie 2015 (în kg)

                              Statele Unite

                              09.4127

                              — (1)

                              24 446 294

                              Thailanda

                              09.4128

                              — (1)

                              10 513 071

                              Australia

                              09.4129

                              — (2)

                              1 019 000

                              Alte origini

                              09.4130

                              — (2)

                              1 805 000

                  (b)

                  Contingentul de orez decorticat încadrat la codul NC 1006 20, prevăzut la articolul 1 alineatul (1) litera (b) din Regulamentul de punere în aplicare (UE) nr. 1273/2011

                              Origine

                              Număr de ordine

                              Coeficient de atribuire pentru subperioada ianuarie 2015

                              Cantitate totală disponibilă pentru subperioada iulie 2015 (în kg)

                              Toate țările

                              09.4148

                              — (3)

                              1 612 000

                  (c)

                  Contingentul de brizură de orez încadrată la codul NC 1006 40 00, prevăzut la articolul 1 alineatul (1) litera (c) din Regulamentul de punere în aplicare (UE) nr. 1273/2011

                              Origine

                              Număr de ordine

                              Coeficient de atribuire pentru subperioada ianuarie 2015

                              Cantitate totală disponibilă pentru subperioada iulie 2015 (în kg)

                              Thailanda

                              09.4149

                              — (4)

                              50 566 471

                              Australia

                              09.4150

                              — (5)

                              16 000 000

                              Guyana

                              09.4152

                              — (5)

                              11 000 000

                              Statele Unite

                              09.4153

                              — (5)

                              9 000 000

                              Alte origini

                              09.4154

                              92,307692 %

                              6 000 001

                  (d)

                  Contingentul de orez albit sau semialbit încadrat la codul NC 1006 30, prevăzut la articolul 1 alineatul (1) litera (d) din Regulamentul de punere în aplicare (UE) nr. 1273/2011

                              Origine

                              Număr de ordine

                              Coeficient de atribuire pentru subperioada ianuarie 2015
                              (%)

                              Cantitate totală disponibilă pentru subperioada iulie 2015 (în kg)

                              Thailanda

                              09.4112

                              0,842133

                              0

                              Statele Unite

                              09.4116

                              18,073078

                              0

                              India

                              09.4117

                              0,963486

                              0

                              Pakistan

                              09.4118

                              0,895330

                              0

                              Alte origini

                              09.4119

                              0,873150

                              0

                              Toate țările

                              09.4166

                              0,655752

                              17 011 019

         (1)  Cererile acoperă cantități mai mici decât sau egale cu cele disponibile: prin urmare, toate cererile pot fi acceptate.

         (2)  Nu există cantități disponibile pentru această subperioadă.

         (3)  Cererile acoperă cantități mai mici decât sau egale cu cele disponibile: prin urmare, toate cererile pot fi acceptate.

         (4)  Cererile acoperă cantități mai mici decât sau egale cu cele disponibile: prin urmare, toate cererile pot fi acceptate.

         (5)  Pentru această subperioadă nu se aplică niciun coeficient de atribuire: nicio cerere de licență nu a fost comunicată Comisiei.